Martina McBride - Independence's Day 
VOA ຂໍສະເໜີເພງທີ່ກ່ຽວຂ້ອງ ກັບວັນເອກກະລາດຂອງສະຫະລັດ ທ່ານຜູ້ຟັງຈະໄດ້ມ່ວນຊື່ນ ແລະເຂົ້າໃຈ ກ່ຽວກັບປະເທດສະຫະລັດອາເມຣິກາ ຢ່າງແທ້ຈິງ.
ໃນວັນສຸກທີ 4 ກໍລະກົດທີ່ຫາກໍຜ່ານມາ 2-3 ມື້ນີ້ ເປັນວັນທີ່ຊາວ ອະເມຣິກັນທົ່ວປະເທດໄດ້ພາກັນສະເຫຼີມສະຫຼອງວັນເອກກະລາດ ຊຶ່ງຄອບຄົວສ່ວນໃຫຍ່ ກໍມັກຈະເຮັດ Pic-Nic ຫຼັງບ້ານ ຊຸມນຸມສັງ ສັນກັນ ກັບເພື່ອນມິດສະຫາຍ ແລະຊົມການສວນສະໝາມແລະ ການສະແດງ ແສງສີ ດົນຕີ ຈູດບັ້ງໄຟດອກຕ່າງໆ ຂໍໃຫ້ທຸກໆທ່ານ ມ່ວນຊື່ນກັບເພງນີ້  ຂັບຮ້ອງ ສ່ວນເພງທີ່ໂດງດັງອີກເພງນຶ່ງທີ່ໄດ້ອະທິບາຍເຖິງຄວາມມີອິດສະລະເສລິພາບແລະເອກກະລາດຂອງປະເທດນີ້ ໃນບົດເພງ  ເປັນຜົນງານຂອງນັກ ຮ້ອງຣຸ່ນອະວຸໂສ ຊື່ສຽງໂດງດັງ ອຳມະຕະ ຕະຫຼອດການ Lee Greenwood ພ້ອມນີ້ ວັນນະສອນຂໍຈັດເພງພິເສດເພື່ອມອບເປັນກໍລັງໃຈໃຫ້ທ່ານຜູ້ຟັງຍາລຸງ ທີ່ກຳລັງຮັກສາຕົວຢູ່ທີ່ໂຮງພະຍາບານ ແລະປານນີ້ ວັນນະສອນ ຄິດວ່າຄົງໄດ້ຮັບຟັງເພງທີ່ຍາລຸງຢາກຟັງຢູ່ທີ່ບ້ານແລ້ວ ວັນນະສອນຫວັງວ່າ ຫຼັງຈາກທີ່ຍາລຸງໄດ້ຟັງເພງ ທີ່ຂັບຮ້ອງໂດຍ  ທີ່ຍາລຸງຂຽນຂໍຟັງມານັ້ນແລ້ວ ກໍຂໍໃຫ້ຍາລຸງໃຫ້ຫຼານສານຊື່ ຂຽນ email ເຂົ້າມາ ຫຼືບໍ່ ຍາລຸງກໍຂຽນຈົດໝາຍເຂົ້າມາຫາທາງເຮົາໄດ້ອີກເຊັ່ນກັນ ວັນນະສອນພ້ອມດ້ວຍທີມງານ VOA ຂໍເປັນກຳລັງໃຈສົ່ງຄວາມຮູ້ສຶກທີ່ດີໃຫ້ຍາລຸງຫາຍວັນຫາຍຄືນ ແລະຢູ່ກັບລູກຫຼານ ຍືນຍາວນານ ຕະຫຼອດໄປ ແລະພ້ອມນີ້ກໍຂໍໃຫ້ເປັນແຟນລາຍການວິທະຍຸ VOA ຂອງເຮົາຕະຫຼອດໄປແລະຕະຫຼອດການ ພົບກັນໃໝ່ໃນສະບັບໜ້າ ກັບວັນນະສອນພ້ອມດ້ວຍສຽງເພງມ່ວນໆ ໃນລາຍການສຽງເພງຈາກແດນໄກຂອງ VOA  ນອນຫຼັບຝັນດີ